《樵川郊行》
宋代·李方子

避人忘井邑，耽静步郊原。落叶风能扫，寒花霜更繁。

山空樵响答，滩浅榜声喧。愿结山阳伴，长年此灌园。

作者简介：宋邵武人，字公晦，号果斋。宁宗嘉定七年进士。历泉州观察推官，国子录、通判辰州。受学于朱熹，真德秀以师友礼之。被劾归里，讲论学问，学者毕集。有《禹贡解》、《传道精语》、《朱子年谱》等。